Consociatio Humanistica Germaniae

Consociatio Humanistica Germaniae (Theodisce Humanistischer Verband Deutschlands, acronymo HVD) est societas cosmotheoretica humanistica, anno 1993 condita, et quidem socia Unionis internationalis humanistae et ethicae.

Ideologiam atheisticam vel agnosticam profitetur.

 Historia 
Consociatio foederalis anno 1993 condita est, sed nonnullae societates sodales vetustiores sunt.

Societas Rhenaniae septentrionalis-Vestfaliae ex anno 1956 statum publicum habet, sicut ecclesiae Germaniae.Statutum societatis.

Societas Berolinensis perseverat in traditione "societatis cremationis" (Verein für Feuerbestattung) conditae Berolini anno 1905.Der Tagesspiegel: Wer sind die Humanisten?

 Structura 
Societates statu publico sociae sunt in Badenia-Virtembergia, Berolino Brandenburgoque, Hassia, Rhenania septentrionali-Vestfalia ac Saxonia Inferiore et statu privato in Brema, Hamburgo, Megapoli-Pomerania Citeriori, Rhenania-Palatinato, Saxonia ac Thuringia.

 Actus et acta 
Societates sodales ca. 50 brephotrophea habent.E.g. Berolini: Humanistische Kitas in Berlin

Consociatio etiam caerimonias conficit per occasionem partus, maturationis, nuptiarum ac funeris.Humanistische Lebensfeiern; JugendFEIER im Humanistischen Verband Berlin-Brandenburg.

 Associatio Humanistica 
Anno 2019 societas sodalis Bavarica, secunda magnitudine societatum sodalium consociationem reliquit; nunc nomen "Associatio Humanistica" (Humanistische Vereinigung) habet ac etiam extra Bavariam laborat.Brightsblog: HVD Bayern trennt sich vom Bundesverband.

Societas Bavarica saeculo XIX "communi religione libera" (freireligiöse Gemeinde) condita est et anno 1927 nomen "unio libertati animi fovendae" (Bund für Geistesfreheit) adoptavit. Unio libertati animi fovendae Norimbergae anno 1997 "consociatio humanistica" transnominata est.Humanistische Vereinigung: Über uns: Unsere Geschichte. Statum publicum habet.

Furthae (vulgo Fürth) schola primaria humanistica exstat.Situs scholae primariae humanisticae Furthae.

 Notae 

Categoria:Constituta 1993
Categoria:Humanismus saecularis